Autoritățile din Mureș solicită sprijin financiar pentru achiziționarea urgentă de instalații de osmoză inversă, pentru eliminarea sării în exces din apele din jurul minei Praid
Autoritățile județene din Mureș solicită Comitetului Național pentru Situații de Urgență sprijin financiar pentru achiziționarea urgentă a unor instalații de osmoză inversă, aceasta fiind considerată o soluție pe termen scurt pentru rezolvarea situației determinate de creșterea alarmantă a salinității Târnavei Mici, după inundarea Salinei Praid, din județul Harghita.